แวร์เนอร์ คาร์ล อ็อทโท เทโอดอร์ ฟ็อน เฮ็ฟเทิน () เป็นร้อยโทในกองทัพบกเยอรมัน เฮ็ฟเทินเป็นผู้ช่วยของเคลาส์ ฟ็อน ชเตาเฟินแบร์ค เสนาธิการกองทัพสำรองในกรุงเบอร์ลิน เขาร่วมมือกับชเตาเฟินแบร์คในแผนลับ 20 กรกฎาคมเพื่อสังหารอดอล์ฟ ฮิตเลอร์ เมื่อแผนการล้มเหลว เฮ็ฟเทินพร้อมผู้ก่อการฝ่ายทหารคนอื่น ๆ ถูกนำตัวไปประหารชีวิตพร้อมกันโดยคำสั่งพลเอกอาวุโสฟรีดริช ฟร็อม ที่ลานกว้างนอกกองบัญชาการใหญ่กองทัพบกเยอรมัน เขาได้รับการรำลึกยกย่องว่าเป็นวีรบุรุษของขบวนการชาวเยอรมันผู้ต่อต้านนาซี